b"\n_START_ARTICLE_\nRampur (zamindari)\n_START_PARAGRAPH_\nRampur fou un estat tributari protegit del tipus zamindari agregat al districte de Sambalpur a les Prov\xc3\xadncies Centrals amb una superf\xc3\xadcie de 492\xc2\xa0km\xc2\xb2 i poblaci\xc3\xb3 el 1881 de 13.248 habitants. El tribut era de 70 lliures i els ingressos estimats en 180 lliures._NEWLINE_El territori fou concedit originalment pel raja Chhatra Sah de Sambalpur al rajput Pran Nath el 1630. El 1825 alguns parents del Raja Narayan Singh foren assassinats pels germans Surendra Sah i Udant Sa, que foren condemnats a pres\xc3\xb3 de per vida; estaven complint la sent\xc3\xa8ncia a Hazaribagh, quan foren alliberats pels amotinats (1857) i llavors van organitzar la revolta a Sambalpur. Darias Singh de Rampur es va unir a la rebel\xc2\xb7li\xc3\xb3 de Surendra Sah i fou declarat fora de la llei i el seu zamindari confiscat; va poder retornar d'acord amb una amnistia i el territori li fou restaurat i el va governar fins a la mort el 1870 quan el va succeir el seu n\xc3\xa9t Bakhtawar Singh. Els zamindaris foren abolits per l'estat indi el 1953."